39. schôdza NR SR - 5.deň - B. popoludní
Dátum: 2025-09-16
Poslanec: Hlina, Alojz (SaS)
Druh vystúpenia: Vystúpenie v rozprave

Ďakujem veľmi pekne, vážený pán predsedajúci, vážený pán minister, kolegyne, kolegovia k tomu sa mi nedá nevystúpiť, ale rozmýšľam, že ako teda aspoň niečím priniesť nejaké nóvum do poznania, že kto riadi našu krajinu a, že či tam je nejaká šanca ešte alebo len sa utopíme v tom konštatovaní, že je to zlé. Ono je to zlé, naozaj je to zlé a teraz sa venujeme tej procesnej stránke veci. Viete, že čo je to za hospodár, ktorý keď mal sadiť, ešte ani vedel čo ide sadiť. Viete, že to sú ľudia, by som povedal, že také jednoduché činnosti sa nejakým spôsobom plánujú, hej. Že naplánuješ kedy ideš niečo robiť lebo, však zodpovednosť. To vlastne nás aj posunulo tam kde sme ako civilizácia. No, a potom sa vlastne stane to, že demokracia je naozaj veľkorysá, že odovzdá krajinu do rúk ľuďom, ktorí proste nevedia uriadiť ani stánok na rohu. Hej, že to je tak. Keby Robert Fico podnikal tak vypodniká dieru v koláči. Skončil by možno na úrade alebo v nejakej takej rozvodový právnik niekde vo Svidníku. Nikoho sa nechcem dotknúť. Ale proste veľkorysosť demokracie je v tom, že my sme tú krajinu odovzdali týmto ľuďom a oni nám na tej dennej báze ukazujú, že kam až vedia zájsť. A naozaj predkladajú nám vec, že teda, že ako plánujeme akože zo dňa na deň. Hej, čiže to naozaj z toho krásne vychádza, že akí tí ľudia majú nejaký procesný postup. Bolo to tu povedané, ja to opakovať nebudem, naozaj o tom, že bolo treba alebo bude treba konsolidovať. O tom sa už vedelo. Je tam nejaký postup, ten ste odignorovali úplne. Možno by stálo za to, že prečo? Hej, že jednak ste aj tak proste babrácky k tomu pristúpili ale jednak možno aj takticky, že nech to teda ide rýchlo, nech sa o tom nerozpráva. Možno by aj stálo za to dlho, teda možno by aj stálo za to povedať alebo aj ľuďom, že viete tá konsolidácia je v preklade, že bude bolieť, hej. Keď chcete preložiť slovo konsolidácia, to je preklad bude bolieť. A z podstaty toho slova ja neviem, či niekto čakal konsolidáciu, že bude lepšie alebo že bude nejak, že to ľahšie. To je význam slova konsolidácia. A teraz, že vlastne to je zrejmé, že to bude bolieť. Otázka kde a koho, ale možno je aj na mieste otázka, že či musela byť a či musela byť v takom rozsahu. Hej, a to mám pocit som zatiaľ, ale nehovorím, že som počúval všetko som až tak celkom nepočul. Lebo keby sme boli tak akože relatívne smart, takí že chytrí, tak by sme ako boli na tepe doby, tak by sme možno riadili tú krajinu tak, že nebolo by až tak nevyhnutné konsolidovať tak tvrdým spôsobom. A že by cez to mohli preplávať o niečo ľahšie. Nuž, ale chybičky sa nazbierali. Všetko sa nazbieralo. Doba nás dobehla. A je to tu. A bude to bolieť len z princípu, hej. Proste to nemôže byť konsolidácia keby nebolela. Takže áno zvolili ste si, vybrali ste si z tých možností, ktoré ste mali, asi v tej druhej časti predpokladám sa bude o tom rozprávať, že ktoré z nich sú správne. Že, či náhodou by neboli nahradené niečím iným. To je na širokú debatu. Každopádne však je na mieste otázka, že či naozaj bola nevyhnutná tá konsolidácia. Ja si dovolím tvrdiť, že keby nám vládli ľudia, ktorí dokážu uriadiť stánok na rohu, aspoň, tak by to nemuselo byť. Hej, lebo by tí ľudia veľmi zodpovedne rozprávali a rozprávali a riadili. To je až dosť taký, dosť dôležitá vec, ale mám pocit, že to tu ako keby nikoho nezaujíma. Ale tak mi prepáčte, že si sem tam na to spomeniem. Rozmýšľam že, ešte k tomu niečo povedať. Ja to tu sledujem, a ja som taký amatérsky fanúšik výtvarného umenia. Furt zabudnem ako sa tí maliari volajú, a tak strašne si to chcem zapamätať, ale nie vždy sa mi to podarí. A dnes vám úprimne poviem, mne sa celkom nepáči tá debata, že tu niekto hodnotí talent pána ministra, že či má talent alebo nemá talent. Ja si to nedovolím hodnotiť. To je vec taká čisto, taká dosť osobná, že to možno doba ukáže. A ja napríklad nemám problém, že chlap má záľubu. Lebo sa hovorí, že chlap bez záľuby hotové nešťastie, hej. Čiže mne sa to páči, že chlap má nejakú záľubu. Niekto lieta. Niekto zbiera známky. Niekto maľuje. To je úplne v poriadku. Z toho by som ja nejakú veľkú vedu nerobil, a ani si nedovolím to hodnotiť, že či je to je alebo nie je umenie, asi pán minister to tak cíti takto maľuje. Ale, že čo ma pri tejto príležitosti napadá, že možno by sme vedeli trošku ma to ruší, keď sa mi rozprávate za chrbtom...